b'\n_START_ARTICLE_\nLahko kolesno oklepno vozilo\n_START_PARAGRAPH_\nLahko kolesno oklepno vozilo (kratica LKOV) je vrsta kolesnega voja\xc5\xa1kega oklepnega vozila, ki ima glede na tank tanj\xc5\xa1i oklep (tako lahko zadr\xc5\xbei velikokalibrske naboje mitraljezev, ne pa tudi topovskih granat) in manj\xc5\xa1e kalibrsko oro\xc5\xbeje. Po navadi tako osnovno oboro\xc5\xbeitev predstavlja mitraljez 12,7 mm, ve\xc4\x8dina pa lahko sprejme tudi topove (najosnovnej\xc5\xa1i 25 mm veri\xc5\xbeni top; obstajajo pa tudi vozila s pravim tankovskim topom 90 mm)._NEWLINE_Zaradi bolj\xc5\xa1ega pre\xc5\xbeivetja na boji\xc5\xa1\xc4\x8du so LKOVi po navadi opremljeni tudi z lanserji protioklepnih raket, s \xc4\x8dimer postanejo enakovreden nasprotnik tankom._NEWLINE_Primeri takih vozil so: LKOV Valuk, LKOV Krpan, Patria AMV,...'